Афраније је рођен у скромној породици у Пиценуму, крају одакле је потицао и сам Помпеј. Њему, као и многе друге земљаке, је Помпеј касније био главни покровитељ. Афраније је 75. п. н. е. у Хиспанији учествовао под Помпејевом командом у рату против Серторија. За време Трећег митридатског рата је учествовао као легат у његовој војсци, те му је поверен надзор над новоосвојеном Јерменијом. Тамо је успешно одбио нападе партског краља Фрата III, а после помогао Помпеју да заузме Сирију.